Τίνα Τέρνερ

Η Τίνα Τέρνερ (αγγλικά: Tina Turner, όνομα γέννησης: Άννα Μέι Μπούλοκ [Anna Mae Bullock]) (26 Νοεμβρίου 1939 - 24 Μαΐου 2023) ήταν Ελβετή, γεννηθείσα στις ΗΠΑ, τραγουδίστρια, τραγουδοποιός, ηθοποιός, χορεύτρια και συγγραφέας. Απέκτησε φήμη με το συγκρότημα Kings of Rhythm του Άικ Τέρνερ, προτού ηχογραφήσει τα δικά της singles τόσο μαζί με τον Άικ Τέρνερ όσο και ως σόλο ερμηνεύτρια. Ήταν μια από τις καλλιτέχνιδες με τις περισσότερες πωλήσεις δίσκων στον κόσμο, αναφέρεται ως η Βασίλισσα του Ροκ εντ ρολ και έχει πουλήσει πάνω από 200 εκατομμύρια δίσκους και singles παγκοσμίως. Ήταν γνωστή για την ενεργητικότητα που έβγαζε πάνω στην σκηνή, για τα δυναμικά της φωνητικά και για την μακρόχρονη καριέρα της. Σύμφωνα με το βιβλίο των Ρεκόρ Γκίνες, η Τέρνερ έχει πουλήσει τα περισσότερα εισιτήρια σε συναυλίες από οποιονδήποτε καλλιτέχνη στην ιστορία της μουσικής. Η Τέρνερ γεννήθηκε στο Νάτμπους του Τενεσί. Έζησε σχεδόν σε όλες τις νοτιοανατολικές πολιτείες των Ηνωμένων Πολιτειών και ξεκίνησε να τραγουδά στις τοπικές εκκλησιαστικές χορωδίες. Ξεκίνησε την καριέρα της το 1958 ως τραγουδίστρια με το συγκρότημα Kings of Rhythm του Άικ Τέρνερ, αρχικά κάνοντας ηχογραφήσεις με το όνομα "Little Ann". Η πρώτη εμφάνισή της στο κοινό με το όνομα Τίνα Τέρνερ έγινε το 1960 ως μέλος του συγκροτήματος Ike & Tina Turner Revue. Ακολούθησε η επιτυχία με μια σειρά από σημαντικά hits συμπεριλαμβανομένων των "A Fool in Love", "River Deep – Mountain High" (1966), "Proud Mary" (1971) και "Nutbush City Limits" (1973), ένα τραγούδι που έγραψε η ίδια. Στην αυτοβιογραφία της με τίτλο I, Tina (1986), αποκάλυψε αρκετές στιγμές σκληρής κακοποίησης της ίδιας από τον Άικ Τέρνερ πριν τον χωρισμό τους το 1976 και το επακόλουθο διαζύγιό τους το 1978. Μεγαλωμένη ως βαπτίστρια, ασπάστηκε τον βουδισμό το 1971 χάρη στον ψαλμό Nam Myoho Renge Kyo, για τον οποίο η Τέρνερ έχει αναφέρει ότι την έχει βοηθήσει να ξεπεράσει τις δύσκολες στιγμές. Μετά το διαζύγιό της από τον Άικ, ξανάχτισε την καριέρα της πραγματοποιώντας συναυλίες. Την δεκαετία του 1980, η Τέρνερ έκανε μια ηχηρή επιστροφή στην δισκογραφία με αρκετά hits, ξεκινώντας στα τέλη του 1983 με το single "Let's Stay Together" και ακολούθησε υο 1984 η κυκλοφορία του πέμπτου σόλο δίσκου της με τίτλο Private Dancer, το οποίο έγινε παγκόσμια επιτυχία. Ο δίσκος περιλάμβανε το τραγούδι "What's Love Got to Do with It", που έγινε η μεγαλύτερη επιτυχία της Τέρνερ και κέρδισε τέσσερα Βραβεία Γκράμυ, μεταξύ των οποίων του Δίσκου της Χρονιάς. Η σόλο επιτυχία της συνεχίστηκε καθ΄ όλη την δεκαετία του 1980 και του 1990 με πλατινένιους δίσκους συμπεριλαμβανομένων των Break Every Rule και Foreign Affair αλλά και με singles όπως τα "We Don't Need Another Hero (Thunderdome)", "Typical Male", "The Best", "I Don't Wanna Fight" και "GoldenEye", παράλληλα με το ομώνυμο τραγούδι για την ταινία Τζέιμς Μποντ, πράκτωρ 007: Επιχείρηση Χρυσά Μάτια (1995). Το 1993, η ταινία What's Love Got to Do with It, μια βιογραφική ταινία που διασκευάστηκε από την αυτοβιογραφία της, κυκλοφόρησε μαζί με ένα soundtrack album. Παράλληλα με την μουσική καριέρα της, η Τέρνερ απέκτησε φήμη και μέσω της υποκριτικής καθώς συμμετείχε σε ταινίες, συμπεριλαμβανομένων του ρόλου της Acid Queen στο ροκ μιούζικαλ Tommy (1975), του πρωταγωνιστικού ρόλου στην ταινία δράσης Mad Max Beyond Thunderdome (1985) μαζί με τον Μελ Γκίμπσον και έναν ρόλο στην ταινία Last Action Hero (1993). Το 2008 η Τέρνερ επέστρεψε στην δισκογραφία μετά από ένα σύντομο διάλειμμα με την σειρά συναυλιών Tina!: 50th Anniversary Tour. Η πειοδεία αυτή έγινε ένα από τα σόου με τον υψηλότερο αριθμό πωληθέντων εισιτηρίων για το 2008–09. Παρόλο που η Τέρνερ είναι Αμερικανίδα πολίτης εκ γενετής, η ίδια απαρνήθηκε την αμερικανική υπηκοότητά της το 2013 όταν απέκτησε την ελβετική υπηκοότητα. Καθ΄ όλη την διάρκεια της καριέρας της, η Τέρνερ κέρδισε 12 Βραβεία Γκράμυ, τρία βραβεία Grammy Hall of Fame και ένα βραβείο Grammy Lifetime Achievement. Είναι η μόνη γυναίκα καλλιτέχνης που έχει λάβει συνεχόμενες υποψηφιότητες στα Βραβεία Γκράμυ στις κατηγορίες pop, rock και R&B. Το 1993, τα World Music Awards αναγνώρισαν τα χρόνια και την προσφορά της στην μουσική βιομηχανία και της απένειμαν το βραβείο Legend Award. Το 2000 η Τέρνερ έγινε η γυναίκα καλλιτέχνης με τις περισσότερες συναυλίες μέσα σε έναν χρόνο, μεταξύ των οποίων 25 συναυλίες στην Wembley Arena και 5 συναυλίες στο Στάδιο Γουέμπλεϊ (τρεις το 1996 και δυο το 2000). Στο Ηνωμένο Βασίλειο, είναι η πρώτη γυναίκα καλλιτέχνης της οποίας οι επιτυχίες βρίσκονται στο top 40 επί έξι συνεχόμενες δεκαετίες. Στο top 40 έχουν συμπεριληφθεί 34 επιτυχίες της. Το περιοδικό Rolling Stone κατέταξε την Τέρνερ στην 63η θέση στην λίστα με τους 100 καλύτερους καλλιτέχνες όλων των εποχών και στην 17η θέση στην λίστα με τους 100 καλύτερους τραγουδιστές όλων των εποχών. Το 1991, η Τέρνερ μπήκε στο Rock and Roll Hall of Fame. Η Τέρνερ έχει το δικό της αστέρι στην Λεωφόρο της Δόξας του Χόλυγουντ και το δικό της αστέρι στην Λεωφόρο της Δόξας του Σεντ Λούις. Το 2014 έλαβε το βραβείο Soul Music Hall of Fame Lifetime Achievement.

 Γεννήθηκε το 1939 ως Άννα Μέι Μπούλοκ στο Μπράουνσβιλ του Τενεσί Το 1960, ο σύντροφός της και συνεργάτης της, Άικ Τέρνερ, άλλαξε το όνομά της σε Τίνα Τέρνερ.Το 1962 παντρεύτηκε τον Άικ Τέρνερ και ο γάμος τους έληξε το 1978. Σύμφωνα με όσα έγραψε η Τέρνερ στην αυτοβιογραφία της, ο σύζυγός της ήταν βίαιος και την κακοποιούσε συχνά. Το 1985 γνώρισε τον Έρβιν Μπαχ, τον οποίο παντρεύτηκε το 2013. Την ίδια χρονιά, απέκτησε την ελβετική υπηκοότητα και αποποιήθηκε την αμερικανική.Απεβίωσε στις 24 Μαΐου 2023, σε ηλικία 83 ετών. Η καριέρα της ξεκίνησε τη δεκαετία του 1950 και στη συνέχεια τραγουδούσε μαζί με τον Άικ Τέρνερ. Στο τέλος της δεκαετίας του 1970 ξεκίνησε η σόλο καριέρα της. Έγινε ευρέως γνωστή και αναγνωρίστηκε παγκοσμίως. Έχει κερδίσει οκτώ Βραβεία Γκράμι, εκ των οποίων τα τρία είναι τιμητικά. Επίσης, έχει εισαχθεί μαζί με τον Άικ Τέρνερ στο Rock and Roll Hall of Fame και έχει το δικό της αστέρι στη Λεωφόρο της Δόξας στο Χόλυγουντ και στο St. Louis Walk of Fame. Το 2005 τιμήθηκε με το Βραβείο Κένεντι.Επιπλέον, η Τέρνερ έχει εμφανιστεί σε κινηματογραφικές ταινίες, τηλεοπτικές σειρές και ντοκιμαντέρ. Studio albums Soundtrack albums Compilation albums Live albums Remix albums Δεκαετία του 1970 Δεκαετία του 1980 Δεκαετία του 1990 Δεκαετία του 2000 Ως τραγουδίστρια 1977 : περιοδεία στην Αυστραλία 1978–79: The Wild Lady of Rock Tour 1982: Nice 'n' Rough Tour 1984: παγκόσμια περιοδεία 1985: Private Dancer Tour 1987-88: Break Every Rule World Tour 1990: Foreign Affair: The Farewell Tour 1993: What's Love? Tour 1996-97: Wildest Dreams Tour 2000: Twenty Four Seven Tour 2008-09: Tina!: 50th Anniversary Tour Δημιουργήθηκαν από τον Dick Clark το 1973, τα Αμερικανικά Βραβεία Μουσικής είναι μια ετήσια τελετή απονομής των μουσικών βραβείων και ένα από τα μεγαλύτερα σόου των μουσικών βραβείων της Αμερικής. Η Ann-Margret παρουσίασε τις υποψηφιότητες και παρέδωσε το βραβείο στην Τέρνερ. Τα Βραβεία Γκράμμυ απονέμονται κάθε χρόνο από την Εθνική Ακαδημία Recording Arts and Sciences των Ηνωμένων Πολιτειών. Η Τέρνερ έχει κερδίσει 8 Γκράμμυ και έχει λάβει 25 υποψηφιότητες για Γκράμμυ. Έχει επίσης λάβει 3 βραβεία Grammy Hall of Fame. Σημείωση : Το "What's Love Got to Do with It" κέρδισε επίσης το Γκράμμυ στην κατηγορία "Τραγούδι της Χρονιάς". Σημείωση : Η Τέρνερ εκπροσωπείται επίσης στα Grammy Hall of Fame με τρία singles : "River Deep - Mountain High" (1999), "Proud Mary" (2003), "What's Love Got To Do With It" (2012). She's still listed in the Guinness Book of Records for selling more concert tickets than any solo performer in history and One of the world record for the largest paying audience at a solo concert. Τα Βρετανικά Hit Singles & Albums (γνωστά ως Το Βιβλίο Γκίνες των British Hit Singles και Το Βιβλίο Γκίνες των British Hit Albums) είναι ένα βιβλίο με θέμα την μουσική που αρχικά κυκλοφόρησε στο Ηνωμένο Βασίλειο από την θυγατρική εταιρεία των Βραβείων Γκίνες, την Guinness Superlatives. Η Τέρνερ συμμετείχε 3 φορές. The Golden Globe Awards is an American accolade bestowed by the 93 members of the Hollywood Foreign Press Association (HFPA), which recognizes excellence in film and television, both domestic and foreign. Turner has one nomination. Τα IFPI Platinum Europe Awards ιδρύθηκαν το 1996 και απονέμονται ως αναγνώριση των πωλήσεων ενός εκατομμυρίου δίσκων σε όλη την Ευρώπη. Τα MTV Video Music Awards ιδρύθηκαν το 1984 από το MTV για να γιορτάσουν τα καλύτερα μουσικά βίντεο του έτους. The Pollstar Concert Industry Awards aim to reward the best in the business of shows and concerts. Turner has received 5 awards . Η Τίνα Τέρνερ απέσπασε 9 βραβεία από την Tennessee Association of Museums Conference και το Discovery Park of America in Union City. Τα βραβεία MOBO (ακρωνύμιο για το "Music of Black Origin") ιδρύθηκαν το 1996 από τον Kanya King. Πραγματοποιούνται κάθε χρόνο στο Ηνωμένο Βασίλειο προς αναγνώριση των καλλιτεχνών κάθε φυλής ή εθνικότητας, οι οποίοι παράγουν την μουσική των μαύρων. Η Τέρνερ έχει λάβει ένα βραβείο MOBO από τον Λίονελ Ρίτσι. Bego, Mark. Tina Turner: Break Every Rule. Taylor Trade Publishing. Bronson, Fred (2003). The Billboard Book of Number 1 Hits: The Inside Story Behind Every Number One Single on Billboard's Hot 100 from 1955 to the Present. Billboard Books. Collis, Jon (2003). Ike Turner- King of Rhythm. London: The Do Not Press. Fissinger, Laura (1985). Tina Turner. Ballantine Books. Hasday, Judy L. (June 1999). Tina Turner: Black Americans of Achievement. Chelsea House Publications. Koenig, Teresa (1985). Tina Turner. Crestwood House. Gulla, Bob. Icons of R&B and Soul, Vol. 1: An Encyclopedia of The Artists Who Revolutionized Rhythm. ABC-CLIO. Gates, Henry Louis. Africana: Arts and Letters: An A-to-Z Reference of Writers, Musicians, and Artists of the African American Experience. Running Press. Lyman, Darryl (2005). Great African-American Women. Jonathan David Company, Inc. Mabery, D.L. (1986). Tina Turner. Lerner Publishing Group. McKeen, William (2000). Rock & Roll Is Here to Stay: An Anthology. W. W. Norton & Company. Norris, Sharon (September 1, 2000). Haywood County: Tennessee. Arcadia Publishing. Preston, Kate (1999). Tina Turner. Hodder & Stoughton. Turner, Tina (1986). I, Tina: My Life Story. HarperCollins. Warner, Jay (2006). On This Day in Black Music History. Hal Leonard Corporation. Whitburn, Joel (2004). The Billboard Book of Top 40 Hits: Complete Chart Information About America's Most Popular Songs and Artists, 1955–2003. Wynn, Ron (August 1, 1985). Tina: The Tina Turner Story. Collier Books.